Kanne 3.2.2021 – Bowden ja Young v. Europol
(asia T-72/21)
Oikeudenkäyntikieli: ranska
Asianosaiset
Kantajat: Ian James Bowden (Haag, Alankomaat) ja Janey Young (Haag) (edustaja: asianajaja N. de Montigny)
Vastaaja: Euroopan unionin lainvalvontayhteistyövirasto (Europol)
Vaatimukset
Kantajat vaativat, että unionin yleinen tuomioistuin
kumoaa 30.3.2020 päivätyt yksittäispäätökset, joiden mukaan kantajille ei myönnetä Euroopan unionin muuhun henkilöstöön sovellettavien palvelussuhteen ehtojen 12 artiklan 2 kohdan a alakohdassa tarkoitettua poikkeusta kansalaisuusedellyksestä ja heidän työsopimuksensa siis päätetään kyseisten palvelussuhteen ehtojen 47 artiklan nojalla soveltamalla irtisanomisaikaa, joka alkaa kulua ”siirtymäkauden päätyttyä” 31.12.2020 erosopimuksen mukaisesti
velvoittaa vastaajan korvaamaan oikeudenkäyntikulut.
Oikeudelliset perusteet ja pääasialliset perustelut
Kanteensa tueksi kantajat vetoavat kuuteen kanneperusteeseen.
Ensimmäinen kanneperuste, joka perustuu sovelletun menettelyn ja sovellettujen kriteerien lainvastaisuuteen, oikeudelliseen virheeseen ja tulkintavirheeseen, avoimuuden, selkeyden, oikeusvarmuuden ja ennakoitavuuden puuttumiseen sekä hyvää hallintoa koskevan velvollisuuden noudattamatta jättämiseen poikkeusmenettelyn hyväksymisen yhteydessä.
Toinen kanneperuste, joka perustuu legitiimien odotusten loukkaamiseen, asiakirja-aineiston yksilöllisen ja perusteellisen tutkinnan puuttumiseen, mielivaltaisten päätösten tekemiseen, menettelyn väärinkäyttöön ja perustelujen puuttumiseen.
Kolmas kanneperuste, joka perustuu huolenpitovelvollisuuden laiminlyöntiin.
Neljäs kanneperuste, joka perustuu tehokasta kuulluksi tulemista koskevan oikeuden loukkaamiseen.
Viides kanneperuste, joka perustuu yhdenvertaisen kohtelun ja kaikkea syrjintää koskevan kiellon periaatteen loukkaamiseen.
Kuudes kanneperuste, joka perustuu ilmeiseen arviointivirheeseen.
____________